పుచ్చగింజల నూనె

పుచ్చ మొక్క కుకుర్బిటేసి కుటుంబానికి చెందిన మొక్క. ఈమొక్క వృక్షశాస్త్రనామం:సిట్రుల్లస్ వల్గారిస్ (citrullus vulgaris). పుచ్చగింజలలో పోషక విలువలున్న పదార్ధాలున్నాయి. పుచ్చ గింజలో 27% వరకు నూనె ఉంది.దోస, గుమ్మడి కాయ మొక్కలు కూడా ఈ వృక్ష కుటుంబానికి చెందిన మొక్కలే .ఈ మొక్క బలహీనమైన ప్రధానకాండం కల్గి వుండటంవలన మొక్క నిటారుగా పెరగ లేదు.ఇది ఒకరకమైన నేలమీద ప్రాకెడు మొక్క. నేలమీద 5-6 అడుగుల వ్యాసంలో విస్తరిస్తుంది.ఈ మొక్కయొక్క ఆది జన్మస్థానంఆఫ్రిక అని ఆధారాలు కన్పిస్తున్నాయి.ఇజిప్టు, భారతదేశాలలో క్రీ.పూ.2500 సంవత్సరాల క్రితమే ఈ పంటను సాగుచేసే వారని తెలుస్తున్నది.

ఇతరభాషలలో పిలువబడు పుచ్చపేర్లు
అస్సామి, బెంగాలి:తర్‍ముజ్ (Tarmuj)
ఒరియా:తర్‍భుజా (Tarbhuja)
తమిళం:థర్‍భుజ (Tharbhuja, ఫాలం పన్న (phalam panna, కిజంగ్ (kizhangu)
మలయాళం:తన్నీరు మథన్ (Tannir mathan)
కన్నడ:కల్లగడి (kallagadi)
మరాఠి:కలింగడ్ (kalingad)
గుజరాతి:తర్‍బుజ్ (Tarbuz)
హిందీ:తర్‍బోజ్ (Tarbooj)
పంజాబి:తర్‍బుజ్ (Tarbuz)
ఆంగ్లం:వాటరుమెలోన్ (watermelon)

నూనె లక్షణాలు
నూనె తెలికపాటి రంగును కల్గివుండును .రెండు ద్విబంధాలున్న లినోలిక్ ఆమ్లం ఈనూనెలో 60% మించివున్నది.ఈనూనెలో అసంతృప్త కొవ్వు ఆమ్లాలశాతం 80% వరకున్నది.అందులో ఏకద్విబంధమున్న ఒలిక్ ఆమ్లం 12-15% వరకు, రెండు ద్విబంధాలున్న లినొలిక్ ఆమ్లం/ఒమేగా-6 కొవ్వు ఆమ్లం 60-65% వరకుండును. పామిటిక్, స్టియరిక్ సంతృప్త కొవ్వు ఆమ్లాలు 20% వరకున్నవి.నూనెలో 1.5% వరకు సపోనికేసను చెందనటువంటి పదార్థాలుండి, రంగు 20-25 యూనిట్ల వరకుండును. సపోనిఫికెసను సంఖ్య 190 నుండి198 మధ్య, అయాడిన్ విలువ 115-120వరకుండును.

పుచ్చగింజల నూనెలోని కొవ్వు ఆమ్లంలశాతం

పుచ్చగింజల నూనె భౌతికలక్షణాల పట్టిక

నూనెయొక్క ఉపయోగాలు
రిపైండ్ చేసిన పుచ్చగింజల నూనెను వనస్పతి తయారిలో ఇతరనూనెలతో కలిపి వాడెదరు.
చర్మం పైపూత లేపనాలు (skin ointments) తయారు చేయుదురు. ముఖ్యంగా శిశువుల దేహమర్దననూనెలు, పిల్లలసబ్బులు (baby soaps), లేపనాలు, సౌందర్యక్రీములు, వంటివి తయారుచెయ్యడంలో ఉపయోగిస్తున్నారు.
కేశ సంవర్ధన నూనె (Hair oil) గా కూడా ఉపయోగిసారు.
పుచ్చకాయ గింజల్లో విటమిన్-బి అధికంగా ఉంటుందని నిపుణులు గుర్తు చేస్తున్నారు. వీటిని తినడం వల్ల గుండె జబ్బుల ముప్పు నుంచి బయటపడొచ్చని, ఈ గింజలను ఆహారంగా తీసుకోవడం వల్ల మూత్ర సంబంధ ఇన్ఫెక్షన్లు తగ్గుముఖం పడతాయని చెబుతున్నారు.

ఇవికూడా చూడండి
నూనె
నూనె గింజలు
సంతృప్త కొవ్వు ఆమ్లం
అసంతృప్త కొవ్వు ఆమ్లం

మూలాలు

నూనెలు
వనస్పతిలో వినియోగం